OpenLLM-France/wikimedia huggingface dataset:
# Canadian Rockies

Canadian Rockies és el nom en anglès de la part de les muntanyes Rocoses que es troba a l'est de la Canadian Cordillera (o Muntanyes Rocoses del Canadà), estenenent-se des de les Interior Plains d'Alberta fins a la Rocky Mountain Trench de la Colúmbia Britànica. El límits sud són Idaho i Montana als Estats Units. El límit nord és el Riu Liard en el nord de la Colúmbia Britànica.
La part de les Muntanyes Rocoses del Canadà tenen nombrosos pics alts com el Mont Robson (de 3.954 m d'alt) i el Mont Columbia (3.747 m). Les Canadian Rockies estan compostes de roques sedimentàries, pissarres i pedra calcària (en canvi la resta de les Muntanyes Rocoses està composta de roques metamòrfiques). Gran part d'aquesta serralada està protegida per parcs i és un lloc Patrimoni de la Humanitat.

## Geografia

Els Canadian Rockies són la part més a l'est de la Canadian Cordillera, que és el nom col·lectiu per les muntanyes de l'Oest del Canadà (Western Canada)
Contràriament a la concepció popular, els Canadian Rockies no s'estenen al nord fins dins del Yukon o Alaska o a l'oest dins la British Columbia central. Al nord del riu Liard, les Muntanyes Mackenzie, les quals són una serralada diferent, formen un tros de la frontera entre el Yukon i els Northwest Territories. Les serralades a l'oest del Rocky Mountain Trench a la part sud de British Columbia s'anomenen les Columbia Mountains, i no es considera que formin part de les Rocoses pels geòlegs del Canadà.

## Referències

* Roger W. Patillo: The Canadian Rockies: Pioneers, Legends and True Tales. Trafford Publishing 2005, 9781412056274 (restricted online version (Google Books))
* Brenda Koller: The Canadian Rockies Adventure Guide. Hunter Publishing Inc. 2006, ISBN 978-1-58843-573-6 (restricted online version (Google Books))
* Canadian Rockies. (2009). In Encyclopædia Britannica. Retrieved August 22, 2009, from Encyclopædia Britannica Online: http://www.britannica.com/EBchecked/topic/91984/Canadian-Rockies

## Notes

* ↑ Gadd, Ben. Handbook of the Canadian Rockies. 2a edició. Corax Press, 1995. ISBN 0-9692631-1-2.
# Intel·ligència naturalista

En psicologia contemporània, la intel·ligència naturalista és un dels components dels models d'intel·ligència, proposat originalment com la Teoria de les intel·ligències múltiples, per Howard Gardner, que inicialment comprenia 7 tipus diferents, però el 1995 l'autor hi va afegir la intel·ligència naturalista.
Al principi les capacitats pròpies d'aquesta eren incloses entre la intel·ligència lògico-matemàtica i la intel·ligència visual-espacial però, tenint en compte diversos aspectes cognoscitius com observació, selecció, habilitats d'ordenació i classificació, reconeixement de seqüències de desenvolupament, així com la formulació d'hipòtesis, aplicats en forma pràctica en el coneixement del medi, Howard Gardner va considerar que aquesta mereixia reconeixement com intel·ligència independent.

## Nota

* ↑ Juan Rodríguez. Literatura espanyola contemporània: materials auxiliars, textos i documents. Univ. Autònoma de Barcelona, 1995, p. 52–. ISBN 9788449004490 [Consulta: 14 abril 2011].
# Carmen Moriyón

María del Carmen Moriyón Entrialgo, més coneguda com a Carmen Moriyón, (Gijón, 25 d'octubre de 1966) és una metgessa i política espanyola.
Va encapçalar la llista de Fòrum Astúries a l'alcaldia de Gijón a les eleccions municipals d'Espanya de 2011, obtenint 9 regidors i convertint-se en la primera alcaldessa no socialista de la ciutat des de les eleccions de 1979, gràcies al suport del Partit Popular en la seva investidura. Des del 29 de setembre de 2018 és la presidenta de Fòrum Astúries.

## Biografia

Carmen Moriyón és filla de Maximino Moriyón Álvarez i de Margarita Entrialgo Álvarez, i vídua de José Ramón Rodríguez-Galindo González.
Va estudiar al Col·legi del Sant Ángel de la Guarda i al Col·legi de la Immaculada (promoció de 1984), i és llicenciada en Medicina i Cirurgia per la Universitat d'Oviedo (promoció de 1990) i especialista en Mastologia per la Universitat Autònoma de Madrid (2001). Va ser responsable de la unitat de càncer de mama a l'Hospital de Cabueñes fins a la seva elecció com a alcaldessa.

## Referències

* ↑ «Sede electrónica, Carmen Moriyón» (en castellà). Arxivat de l'original el 7 setembre 2011. [Consulta: 30 octubre 2011].
* ↑ García, Francisco. «La izquierda pierde la mayoría tras 32 años y Carmen Moriyón apunta a la Alcaldía» (en castellà). Arxivat de l'original el 27 maig 2011. [Consulta: 23 maig 2011].
* ↑ Villar, I. «Carmen Moriyón, alcaldesa de Gijón con el apoyo del Partido Popular» (en castellà). ElComercio.es, 11-06-2011. [Consulta: 8 gener 2020].
* ↑ «Carmen Moriyón, nueva presidenta de Foro Asturias». La Nueva España, 29-09-2018. [Consulta: 1r octubre 2018].
* ↑ «Vuelta al ruedo sin bisturí» (en castellà). La Nueva España, 13-06-2011. [Consulta: 8 gener 2020].
* ↑ Enguita, J.R. «La doctora Carmen Moriyón será la candidata de Foro a la Alcaldía» (en castellà). ElComercio.es, 20-03-2011. [Consulta: 8 gener 2020].
* ↑ Rubiera, A. «El diagnóstico de la doctora Moriyón» (en castellà). La Nueva España, 22-03-2011. [Consulta: 8 gener 2020].

## Enllaços externs

* Carmen Moriyón - Lloc web oficial
* Fundació d'Estudis Mastològics - Membre del patronat (castellà)
# Frankl

Frankl és el nom dels següents personatges:
* Béla Frankl, sobrenom de Máté Zalka (Matolcs, 1896 - Osca, 1937), escriptor, militar i revolucionari hongarès.
* Viktor Frankl (Viena, 1905 - 1997), neuròleg, psiquiatre i filòsof d'origen jueu.
# Chaikovskij (cràter)

Chaikovskij és un cràter d'impacte en el planeta Mercuri de 171 km de diàmetre. Porta el nom del compositor rus Piotr Ilitx Txaikovski (1840-1893), i el seu nom va ser aprovat per la Unió Astronòmica Internacional el 1976.

## Referències

* ↑ «Chaikovskij». Gazetteer of Planetary Nomenclature. United States Geological Survey, 07-10-2016. [Consulta: 31 maig 2017].

## Vegeu també

* Llista de cràters de Mercuri
# Georg Hans Emmo Wolfgang Hieronymus

Georg Hans Emmo Wolfgang Hieronymus o Jorge Hieronymus (1846–1921) va ser un botànic argentí d'origen alemany.
Va estudiar medicina a Zúric i Berna des de 1868 fins a 1870, però es va interesssar per la botànica. Va estudiar botànica a la Universitat de Halle, on es doctorà el 1872.
Hieronymus va ser professor de botànica a Córdoba (Argentina), des de 1874 fins a 1883. A Amèrica del Sud investigà la flora nativa de l'Argentina, Bolívia, Brasil i Uruguai. També va residir a Breslau, 1883–1892, i a Berlín, on es va encarregar deljardí botànic i el seu museu el 1892. Va editar la revista botànica Hedwigia durant 28 anys.
Hieronymus s'especialitzà en les falgueres i les algues. Va tenir una col·lecció de plantes de l'Europa central i gran part d'Amèrica del Sud.

## Algunes obres

* Plantae diaphoricae florae argentinae, etc. 1882.
* Monografía de Lilaea subulata, 1882 - Monograph on Lilaea subulata.
* Icones et descriptiones plantarum, quae sponte in Republica Argentina crescunt. etc. 1885.
* Beiträge zur Kenntnis der europäischen Zoocecidien und der Verbreitung derselben, 1890 - Contributions to the knowledge of European plant gall and the dissemination of the same.
* Observaciones sobre la vegetación de la provincia de Tucumán, Observations on vegetation found in Tucumán Province.

## Referències

* ↑ JSTOR Global Plants Hieronymus, Georg Hans Emmo (Emo) Wolfgang (1846-1921)
* ↑ Es poden consultar els tàxons descrits per aquest autor a International Plant Names Index (anglès)
* ↑ WorldCat Identities (publications)
* Pichi-Sermolli, Rodolfo E. G.. Authors of Scientific Names in Pteridophyta. Royal Botanic Gardens, Kew. 1996. 78pp, PB. ISBN 0-947643-90-7.
# Tinamú negre

El tinamú negre (Tinamus osgoodi) és una espècie d'ocell de la família dels tinàmids (Tinamidae) que viu a la selva humida de Sud-amèrica occidental, a punts molt restringits del curs superior del Riu Magdalena, a Colòmbia i a la vall del Marcapata, a la regió de Cuzco, a Perú.

## Referències

* ↑ «Tinamú negre». Cercaterm. TERMCAT, Centre de Terminologia. Rev. 20/11/2023(català)
# Canadian Space Agency

L'Agència Espacial Canadenca (en anglès Canadian Space Agency (CSA) o en francès Agence spatiale canadienne (ASC)), és l'agència espacial del Canadà. Va ser fundada l'1 de març, de 1989 per la llei per l'Agència Espacial Canadenca, la qual va ser promulgada al desembre de 1990.
La seu de l'agència és el Space Center John H. Chapman a Longueuil, Quebec. També té un centre tècnic anomenat David Florida Laboratory a Ottawa i oficines d'enllaç amb els Estats Units a Washington i Cap Canaveral a Houston, també té oficiens a París, França.
Canadà va ser el tercer país, després de la Unió Soviètica i dels Estats Units, a llançar un satèl·lit artificial, esdeveniment que va succeir en 1962.

## Referències

* ↑ Canadian Space Agency Act (S.C. 1990, c. 13); SI/TR/91-5, The Canada Gazette, Part II, Vol. 125, № 1 (1991-01-02), p. 74.
* ↑ «Canadian Space Agency 2015–16 Report on Plans and Priorities», 2015. Arxivat de l'original el 2016-06-16.
* ↑ Andrew B. Godefroy. Defence & Discovery: Canada's Military Space Program, 1945–1974. Vancouver: University of British Columbia Press, 2011. ISBN 978-0-7748-1959-6 http://www.ubcpress.ubc.ca/search/title_book.asp?BookID=299173226 Arxivat 2012-03-13 a Wayback Machine.

## Enllaços externs

* Pàgina oficial Arxivat 2002-11-30 a Wayback Machine.
# Carangoides equula

Carangoides equula és un peix teleosti de la família dels caràngids i de l'ordre dels perciformes.

## Morfologia

Pot arribar als 37,5 cm de llargària total.

## Distribució geogràfica

Es troba des de les costes del Golf d'Oman i de l'Àfrica oriental fins al sud del Japó, Hawaii, el Mar d'Arafura, Austràlia, Nova Zelanda i l'Illa de Pasqua. També al sud-est de Sud-àfrica.

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Frankie Valli

Frankie Valli (nascut Francesco Stephen Castelluccio, Newark (Nova Jersey), 3 de maig de 1934) és un cantant popular estatunidenc, conegut per ser el líder del grup Four Seasons. És famós pel seu potent falset. Alguns dels seus grans èxits amb el grup són Sherry, Big Girls Don't Cry, Walk Like a Man, Rag Doll, December, Oh, What a Night i entre els seus èxits com a solista destaquen cançons com Can't Take My Eyes Off You, You're Ready Now, My Eyes Adored You i Grease.
Valli, Tommy DeVito, Nick Massi i Bob Gaudio – els membres originals de les Four Seasons – van ser incorporats al Rock and Roll Hall of Fame el 1990 i al Vocal Group Hall of Fame el 1999.

## Referències

* ↑ «POSTPONED – Thursday Night's Frankie Valli Concert POSTPONED Until May», 25-01-2017. [Consulta: 10 desembre 2017].
* ↑ Cohen, Howard «Head Jersey Boy Frankie Valli is 83 and somehow still sings like a teen». Miami Herald, 23-05-2017 [Consulta: 11 maig 2018].
* ↑ Sullivan, Caroline «Frankie Valli and the Four Seasons – review». The Guardian, 27-06-2012 [Consulta: 11 maig 2018].
* ↑ Scheck, Frank «Hear how the real Jersey Boy sings it». New York Post, 22-10-2012 [Consulta: 11 maig 2018].
* ↑ Rock and Roll Hall of Fame entry per "The Four Seasons".
* ↑ Vocal Group Hall of Fame entry Arxivat October 24, 2007, a Wayback Machine. per "The Four Seasons".
# Georg Heinrich Weber

Georgius "Georg" Heinrich Weber (Göttingen, 27 de juliol 1752 − Kiel, 25 de juliol de 1828) va ser un metge i botànic alemany. La seva signatura abreujada com a botànic és: Weber.

## Biografia

El seu pare, Andreas Weber (1718-1781) va ser professor de filosofia a la Halle (Saale), des 1750-1769 a Göttingen i després a Kiel.
Georg Heinrich Weber va estudiar medicina a Göttingen, on va rebre el seu doctorat 1774 El 1780 va ser nomenat professor titular de medicina i botànica.
En aquells anys a Kiel els malalts eren tractats al seu domicili El 1788 Georg va començar a construir un hospital el qual va ser completat l'any 1791.
També va dirigir el jardí botànic de Kiel on el succeí el seu fill Friedrich Weber (1781-1823)

## Obres

* Bitte an das Publicum um Unterstützung zu dem in Kiel zu errichtenden Krankenhause. 1788.
* Commentatio botanico-medica, sistens vires plantarum cryptogamicarum medicas. 1778. Untersucht den heilkundlichen Einsatz von Moosen und Farnen.
* Spicilegium florae Göttingensis plantas imprimis cryptogamicas Hercyniae illustrans. (Google books)
* Flora von Göttingen. 1778. Eine frühe Erfassung der Pflanzenbestände.
* Einige Erfahrungen über die Behandlung der jetzigen Ruhrepidemie.
* Ueber die Schleswig’schen Möwen und Holsteinschen Schwimmvögel. 1798.

## Referències

* ↑ Weber a Kiel
# The Mount

«Mount House» té aquests significats:
* Mount House, Monken Hadley, una casa de Londres, Anglaterra
* The Mount, Shrewsbury, una casa de Shrewsbury, Anglaterra i loc de naixement de Charles Darwin
* Mount House School, una escola de Tavistock, Devon, Anglaterra
* Mount House Station, un lloc d'Austràlia occidental
# Carmen Mola

Carmen Mola és el pseudònim de tres guionistes (Antonio Mercero, Agustín Martínez i Jorge Díaz) de novel·la negra. Durant tres anys es va creure que darrera el nom s'hi amagava una escriptora que volia mantenir anònima la seva identitat.
Carmen Mola són els autors de la novel·la La bèstia que va guanyar el Premi Planeta del 2021, després dels èxits de La núvia gitana, La xarxa porpra, La nena, i Las Madres, totes elles editades per Penguin Random House. L'exitosa trilogia protagonitzada per la inspectora Elena Blanco ha venut milers d'exemplars. La saga està sent adaptada a una sèrie televisiva dirigida per Paco Cabezas durant el 2021.

## Obres

* Sèrie de la inspectora Elena Blanco:
* # La núvia gitana (Campana, 2020). La novia gitana (Alfaguara, 2018)
* # La xarxa porpra (Campana, 2020). La red púrpura (Alfaguara, 2019)
* # La nena (Campana, 2020). La nena (Alfaguara, 2020)
* Les Mares (2021)
* La bèstia (Premi Planeta, 2021)
* El Infierno (Editorial Planeta, 2023)

## Referències

* 1 2 3 324cat. «Carmen Mola, pseudònim de tres guionistes, guanya el Planeta, dotat amb un milió d'euros», 15-10-2021. [Consulta: 15 octubre 2021].
* ↑ Davila, Iago. «Carmen Mola: “Estoy intentando que haya más libros de Elena Blanco”». Revista GQ, 18-12-2020. [Consulta: 26 març 2021].
* ↑ Escur, Núria. «Carmen Mola: “Entre la sangre y el suspense me quedo con la primera, claro”». La Vanguardia, 26-05-2020. Arxivat de l'original el 2021-10-16. [Consulta: 26 març 2021].
* ↑ Mirete Ramallo, Víctor M. «Entrevista a Carmen Mola». El quinto libro, 31-07-2019. [Consulta: 26 març 2021].
# Franklin (Alabama)

Franklin és una població dels Estats Units a l'estat d'Alabama. Segons el cens del 2010 tenia 145 habitants.

## Demografia

Segons el cens del 2000, Franklin tenia 149 habitants, 64 habitatges, i 48 famílies. La densitat de població era de 17,2 habitants/km².
Dels 64 habitatges en un 28,1% hi vivien nens de menys de 18 anys, en un 51,6% hi vivien parelles casades, en un 15,6% dones solteres, i en un 25% no eren unitats familiars. En el 21,9% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,69.
Per edats la població es repartia de la següent manera: un 20,1% tenia menys de 18 anys, un 10,7% entre 18 i 24, un 18,1% entre 25 i 44, un 33,6% de 45 a 60 i un 17,4% 65 anys o més.
L'edat mediana era de 47 anys. Per cada 100 dones hi havia 96,1 homes. Per cada 100 dones de 18 o més anys hi havia 88,9 homes.
La renda mediana per habitatge era de 35.000 $ i la renda mediana per família de 42.188 $. Els homes tenien una renda mediana de 32.917 $ mentre que les dones 29.821 $. La renda per capita de la població era de 34.572 $. Cap de les famílies i el 4,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Chaillon

Chaillon és un municipi francès situat al departament del Mosa i a la regió del Gran Est. L'any 2007 tenia 96 habitants.

## Demografia
### Població

El 2007 la població de fet de Chaillon era de 96 persones. Hi havia 44 famílies, de les quals 16 eren unipersonals (4 homes vivint sols i 12 dones vivint soles), 16 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 64 habitatges, 45 eren l'habitatge principal de la família, 12 eren segones residències i 7 estaven desocupats. 61 eren cases i 3 eren apartaments. Dels 45 habitatges principals, 41 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 1 tenia dues cambres, 2 en tenien tres, 7 en tenien quatre i 35 en tenien cinc o més. 35 habitatges disposaven pel capbaix d'una plaça de pàrquing. A 19 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Chaillon el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 4 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 8 | 55 a 59 | 0 |
| 8 | 50 a 54 | 8 |
| 4 | 45 a 49 | 4 |
| 4 | 40 a 44 | 4 |
| 4 | 35 a 39 | 8 |
| 0 | 30 a 34 | 0 |
| 12 | 25 a 29 | 0 |
| 4 | 20 a 24 | 0 |
| 12 | 15 a 19 | 8 |
| 8 | 10 a 14 | 4 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 59 persones, 42 eren actives i 17 eren inactives. De les 42 persones actives 37 estaven ocupades (21 homes i 16 dones) i 5 estaven aturades (1 home i 4 dones). De les 17 persones inactives 7 estaven jubilades, 2 estaven estudiant i 8 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa extractiva i 2 d'empreses de comerç i reparació d'automòbils.
L'únic establiment comercial que hi havia el 2009 era una botiga de menys de 120 m².
L'any 2000 a Chaillon hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques de Chaillon a l'INSEE.
* Évolution et structure de la population Fitxa amb el detall de dades de Chaillon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Glacera de Petermann

La glacera de Petermann (en danès Petermann Gletsjer) és una gran glacera que es troba al nord-oest de Groenlàndia, a l'est de l'estret de Nares. Connecta la glacera continental groenlandesa amb l'oceà Àrtic prop de l'illa de Hans.
La glacera i el seu fiord reben el nom del cartògraf alemany August Heinrich Petermann.

## Geografia

La glacera de marea consta d'una llengua de gel flotant de 70 km de llarg i 15 km d'amplada, amb un gruix que oscil·la entre els 600 metres a la seva part terrestre i uns 30-80 metres a la part frontal. Un càlcul aproximat del balanç de masses sembla indicar que al voltant del 80% de la seva massa es perd com a aigua de fusió basal, encara que no hi ha gaires dades oceanogràfics disponibles per connectar la glacera Petermann amb el fiord i l'estret adjacent de Nares. Fins i tot la profunditat i situació del seu llit són en gran part desconeguts per manca d'estudis moderns del fiord. La glacera Petermann marca el límit occidental de Terra de Hall i el límit oriental de la Terra de Daugaard-Jensen.
Una sèrie d'imatges per satèl·lit demostren com la glacera s'ha reduït diversos quilòmetres a partir del 2002, formant-se enormes icebergs al mateix temps que s'han desenvolupat diverses esquerdes laterals. L'agost de 2010 es va detectar el despreniment d'un gran iceberg de 260 km² i el juliol de 2012 un de 130 km².

## Referències

* ↑ Sides, Hampton. In The Kingdom of Ice: The Grand and Terrible Polar Voyage of the USS Jeannette. Doubleday, 2014, p. 406. ISBN 978-0385535373.
* ↑ Rignot, E. and K. Steffen, 2008: Channelized bottom melting and stability of floating ice shelves, Geophys. Res. Let., 35, L02,503.
* ↑ Johnson, H.L., A. Muenchow, K.K. Falkner, and H. Melling, 2010: Ocean Circulation and properties in Petermann Fjord, Greenland, Journal of Geophysical Research, doi:10.1029/2010JC006519.
* ↑ «Hall Land». Mapcarta. [Consulta: 8 abril 2016].
* ↑ Hansen, Kathryn; Shuman, Christopher. «Retreat at Petermann Glacier». NASA Earth Observatory. NASA, May 19, 2023. [Consulta: August 14, 2023]. «Petermann is generally thinning, retreating, and its flow is accelerating. The acceleration stretches and thins the glacier, which makes it more prone to fractures, or rifts, that can break and form an iceberg. Several large icebergs have broken from Petermann during the years spanned by these images, including a 251-square-kilometer berg in 2010, and a 32-square-kilometer berg in 2012. Rifting and periodic iceberg calving are normal parts of an outlet glacier’s life cycle, even in northwest Greenland. Still, these two events reduced the ice tongue by one-third.»
* ↑ «What links the retreat of Jakobshavn Isbrae, Wilkins Ice Shelf and the Petermann Glacier?». RealClimate, 07-10-2008. [Consulta: 18 juliol 2012].
* ↑ McNally, Jess (August 6, 2010). «Enormous Ice Block Breaks Off Greenland Glacier». Wired.
* ↑ The Associated Press. «Iceberg twice the size of Manhattan breaks off Greenland glacier - Technology & Science - CBC News». Cbc.ca. [Consulta: 18 juliol 2012].
# The Mound

The Mound és un turó artificial d'Edimburg, Escòcia, que connecta la New Town o Ciutat Nova i l'Old Town o Ciutat vella d'Edimburg. Va ser format pel abocament del voltant d'1.501.000 carretades de terra excavats dels fonaments de la nova ciutat en el drenatge de l'antic llac Ni Loch que forma avui dia Princes Street Gardens.
La construcció del Earthen Mound, com es deia originalment, es va iniciar l'any 1781 i es va ampliar en els últims anys fins que el 1830 es compacta i s'enjardina de manera que semblava més o menys completa. Quan amb l'arribada del ferrocarril es va crear l'estació de tren de Waverley, l'any 1846, es van excavar túnels sota el monticle per permetre l'accés cap a l'oest.
Alguns dels edificis i institucions més notables d'Edimburg tenen els seus locals a The Mound, incloent la Galeria Nacional d'Escòcia, la Royal Scottish Academy, l'elegant seu de cúpula del Bank of Scotland, i el seu museu Museum on the Mound.
L'extrem inferior, o "peu" del monticle es troba a pocs metres a peu de la parada del tramvia de Princes Street. A causa de la seva situació elevada, The Mound ofereix àmplies vistes sobre Princes Street, Princes Street Gardens i la Ciutat Nova d'Edimburg i cap a Calton Hill.

## Referències

* ↑ http://edinburghnews.scotsman.com/capitalcity.cfm?id=601692003 edinburghnews.scotsman.com
# Perrierbambus

Els bambús del gènere Perrierbambus de la subfamília de les bambusòidies de la família de les poàcies.

## Taxonomia

* Perrierbambus madagascariensis
* Perrierbambus tsarasaotrensis